**Vyhlásenie predkladateľa**

Návrh zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov sa predkladá na rokovanie s rozporom so Správou štátnych hmotných rezerv SR.

Pripomienky Správy štátnych hmotných rezerv SR uplatnené v rámci pripomienkového konania smerovali nad rámec predkladaného návrhu zákona a zároveň sa netýkali hlavného cieľa návrhu zákona, a teda opatrení smerujúcich k zlepšeniu podnikateľského prostredia a zníženiu administratívnej záťaže. Návrh zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov je prierezový zákon, na vypracovaní ktorého sa podieľali okrem zástupcov Ministerstva hospodárstva SR aj zástupcovia Hlavného banského úradu SR, Ministerstva obrany SR, Ministerstva vnútra SR a Prezídia policajného zboru SR. Akceptovanie pripomienok Správy štátnych hmotných rezerv SR by si vyžiadalo rozsiahlu odbornú diskusiu, navyše by poli potrebné aj nadväzujúce rozsiahle legislatívno-technické zmeny, čo sa vzhľadom na základný cieľ návrhu zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch
a munícii a o zmene a doplnení niektorých zákonov v znení neskorších predpisov javí ako neúčelné.